Հոկտեմբերի 6-ին մայրաքաղաքի Արմենավան թաղամասի բնակիչների համար օրը բացվեց նշանակալի իրադարձությամբ: Ֆրանսիայի Ազգային ժողովի պատգամավոր, Ֆրանսիա-Արցախ բարեկամության շրջանակի ղեկավար Ֆրանսուա Ռոշբլուանի և գործարար Ժակ Մաթոսյանի հովանավարչությամբ թաղամասում հանդիսավորությամբ շահագործվեց նորակառույց մարզադաշտն ու Ֆրանսիայի և Արցախի բարեկամությունը խորհրդանշող շատրվանը: Բացման արարողությանը ներկա էին ԼՂՀ նախագահ Բակո Սահակյանը, Արցախի հոգևոր թեմի առաջնորդ Պարգև արքեպիսկոպոս Մարտիրոսյանը /ով և օրհնության իր խոսքը բերեց ներկաներին/, պետական այրեր,թաղամասի բնակիչները, հյուրեր Հայաստանից և արտերկրից: Այստեղ էր նաև...